Wat ek wel weet, is dat daar ’n groot aantal mense is wat nie aptyt of energie het vir ’n gewoeker met die wet nie, wat nie krag het vir gravamina, regsmenings, beskrywingspunte en ellelange verklarings en besluite en verklarings oor besluite nie.
Tog, nee. Hierdie mense sien hoe Jesus met die wet gemaak het. Dat Hy die wet oortree het om liefde te laat wen. Hoe Hy verduidelik het dat die sabbat vir die mens gemaak is (om lewe te gee), en hoe Hy beduie het dat die mens nie vir die sabbat gemaak is nie.
Hierdie hele situasie was nooit oor die vraag ‘is gay OK’ nie. Dit was oor verwelkoming, oor identiteit, oor aanvaarding, oor dit wat versoening bring en lewe gee. Dit was oor Goeie Nuus. Dit was oor presies hoe verwelkomend ‘die wêreld’ kan wees (skreiend tenoor ‘die kerk’), maar hoe ‘die wêreld’ nie altyd heilsame ruimtes bevorder waar mense kan commit nie. Dit was oor ’n kerk wat die arms wou oopmaak vir liefde en trou, oor die bekamping van isolasie en depressie en vervreemding.
Dit was oor die herwinning van verspeelde kanse om oor menswees te praat: oor die verskillende fantastiese fasette wat ons meer mens maak, baie op die trant van ’n geskrif soos Hooglied.
Die Verenigde Nasies se Omgewingsprogram (UNEP) moedig regerings aan om ’n monetêre waarde te plaas op ekodienste in die hoop dat dit die mens sal verhoed om so roekeloos daarmee om te gaan.